[{"text_idx": "#000000", "text": "Viis naist, viis lugu, viis saatust, mis saavad omavahel kokku. Tegevus peamiselt Karajis, veidi va\u0308hem Teheranis. Aeg: 1950 - 1970ndad (autor on hiljem teksti u\u0308le kohendanud)."}, {"text_idx": "#000001", "text": "Aga see polegi ta\u0308htis, ta\u0308htis on pilt, mis meile iraani naiste elust maalitakse. Tooni on andmas segadus, sest varasem Pahlaviidide ajastu la\u0308a\u0308nelikkus ja modernsus on taandumas ja toimub a\u0308ngistav tagasilibisemine \"keskaega\". Naised, kes olid harjunud ts\u030cadoori kandmata vabalt liikuma, saavad taas s\u030cariaadi ro\u0303huvat ahistamist tundma. Lapsabielud, sandistamised, va\u0308gistamised jms saab ja\u0308lle normiks. Hellahingelistele lohutuseks vo\u0303in kohe a\u0308ra o\u0308elda, et pikki, detailseid ja vo\u0303ikaid kirjeldusi ei ole, see on vo\u0303rdlemisi napiso\u0303naline ja lakooniline jutustus, milles la\u0308bi viie enam-va\u0308hem meheta naise saame po\u0303gusa u\u0308levaate. Su\u0308u\u0308tuse- ja kombelisusekoorma all a\u0308gav Mahdokht satub peale aedniku ja teenijatu\u0308druku vahekorrale, sel on tagaja\u0308rjed, millest ma ette ei ra\u0308a\u0308gi. So\u0303brannad Munes ja Faize on mo\u0303lemad su\u0308u\u0308tud, nende hinge painab (enneko\u0303ike ku\u0308ll Munese hinge) ja ja\u0308a\u0308b nende vahele pikaks ajaks vaidlus, kas hu\u0308u\u0308men on eesriie vo\u0303i avaus. Munes jo\u0303uab to\u0303eni, aga see ta\u0308hendab igakordset ohverdust surma na\u0308ol. U\u0308heskoos asuvad nad Aia poole teele. Siis on veel lo\u0303butu\u0308druk Zarrinkollah, kes teeb Aias usu la\u0308bi suurima muundumise, ja viies tegelane on paradiisiaia perenaine Farrakhloqa, kes naistest ainsana on ka abielus olnud, siiski mitte ko\u0303ige o\u0303nnelikumas. Tema loobki Karaji Aia, mis su\u0308mbolina on naiste kauge ja helge unistus, kus nad saaksid olla nad ise, elada vabana meeste ro\u0303humisest. Kas vo\u0303i kellel see o\u0303nnestub, ja\u0308a\u0308gu hetkel vastuseta."}, {"text_idx": "#000002", "text": "A\u0308a\u0308rmiselt mo\u0303jus lugemine, mille muudab eriti ho\u0303rguks aeg-ajalt maagilisse realismi kaldumine. Kuigi Parsipuril olid mo\u0303ningaseks mo\u0303istuko\u0303neks omad veenvad po\u0303hjused (1946. a su\u0308ndinud naine jo\u0303udis mo\u0303ned aastad ka kinnimajas veeta, sest loomulikult ei olnud seksuaalsusest ja meeste ro\u0303humisest kirjutamine soosingus), annabki see mu meelest loole lisava\u0308a\u0308rtuse - otseti ko\u0303igest ra\u0308a\u0308kimine oleks kuidagi lamedaks ko\u0303ik muutnud."}, {"text_idx": "#000003", "text": "PS. Kui veel leidub minusuguseid vo\u0303hikuid, siis olgu o\u0308eldud, et tegemist on Rahva Raamatu kirjastuse sarjaga, nimeks \"Keelatud klassika\". Mo\u0303ndagi on sarjas juba ilmunud, aga tulemas on na\u0308iteks eriti hea Milleri \"Va\u0308hi po\u0308o\u0308rijoon\" (to\u0303stku ka\u0308si, kes pole seda o\u0303rnas eas lugenud!), mille ma kavatsen nu\u0308u\u0308d vanema ja targemana ilmselt uuesti u\u0308le lugeda."}]